**Իլյա Պրուսիկին** (ռուս.՝ Илья Прусикин, ապրիլի 8, 1985(1985-04-08), Ust-Borzya, Q21193545?, Օնոնսկի շրջան, Չիտայի մարզ, ՌԽՖՍՀ, ԽՍՀՄ), ռուս երաժիշտ ու վիդեոբլոգեր։ *«Little Big»* խմբի հիմնադիր ու առաջնորդ։ Հայտնի է բեմական *«Ильич»* կեղծանունով։

Կենսագրություն
--------------

Իլյա Պրուսիկինը ծնվել է 1985 թվականի ապրիլի 8-ին Ռուսաստանի ու Չինաստանի սահմանին՝ Անդրբայկալում։ Ըստ բլոգերի, նրա ընտանիքը ունի լեհական ու հրեական արմատներ։ Ծնողների հետ միասին տեղափոխվել է Սոսնովի Բոր՝ Սանկտ Պետերբուրգի մոտ։

Սիրում էր խաղալ բեյսբոլ, հետաքրքրվում էր ֆուտբոլով ու հաճախում էր ավիամոդելացման խմբակ։ Դրանից բացի դարձել էր Սոսնովի Բոր քաղաքի ՈւՀԱ-ի դպրոցական լիգայի չեմպիոն։ Հաճախում էր նաև երաժշտական դպրոցի ֆորտեպիանոյի դասարանը։ Միջին ու երաժշտական կրթությունից բացի ավարտել է Սանկտ Պետերբուրգի մշակույթի պետական համալսարանի հոգեբանամանկավարժական մասնաճյուղը։

2012 թվականին Պրուսիկինը դառնում է *«Полицейские будни»* սիթքոմի պրոդյուսերն ու դերասանը։ Բլոգերների արտադրության կինոժապավենում նկարահանվում էին *«YouTube»* վիդեոհոսթինգի ամենավառ ներկայացուցիչները՝ Իլյա Մեդիսոնը, *«Хлеб»* խմբի մանսակիցները, Սեմ Նիքելը և այլն։ Սակայն 3 նկարահանումից հետո նախագիծը փակվում է։

Մի տարի անց Էլդար Ջարախովի հետ հիմնադրում է «КЛИККЛАК» միությունը։ Հիմնադիրների հայտարարության համաձայն, «КЛИККЛАК»-ի լսարանը ակտիվ կյանքով ու լավ հումորի զգացումով տղաներ ու աղջիկներ են։ Ալիքի էջում տեղադրվում են այնպիսի շոուներ, ինչպիսիք են *«Дай Леща», «Трэш Игры», «Как Скажешь», «Шокирующее Караоке», «Разрушители Экспериментов», «Сыграл В Ящик», «Зашкварные Истории», «Дикие Рекорды», «Кажется, Нащупал» և «Кликклак шоу»։*

2019 թվականի օգոստոսի կեսին նա դառնում է *«Связного-Евросеть»-ի* ՝ստեղծագործական հարցերով տնօրեն։

Երաժշտական կարիերա
------------------

2003 թվականին Իլյիչը դառնում է «Թենկոր» *(Tenkorr)* նյու-մեթալ խմբի անդամ։ Նրանց ստեղծագործությունը դուր էր եկել ռուսական լսարանին, դրա համար ձեռներեց երիտասարդները թողարկեցին մի քանի սկավառակ։ Պրուսիկինը նաև աշխատելու փորձ ուներ այնպիսի խմերի հետ, ինչպիսիք են *«Like A Virgin», «St. Bastards»* և *«Construktorr»*։

Չնայած այսքան շատ երաժշտական խմբերին, Իլյիչին միջազգային հռչակ բերեց *«Little Big»* ռեյվ խումբը։ 2013 թվականի ապրիլի 1-ին Պրուսիկինմ ու իր ընկերները ո թողարկում են *«Every Day I’m Drinking*» տեսահոլովակը՝ ապրիլի 1-ին նվիրված, որը բաժանել է երկիրը երկու խմբի։Մի մասը կարծում էր, որ խումբը զրպարտում է մեծ պետությունը՝ ցույց տալով ամենավատն, ինչ կա Ռուսաստանում։ Մյուսը տեսնում էր ստեղծագործության մեջ սովորական սատիրա։ Իրենք՝ մասնակիցները, հաճախ կրկնում էին․ *«Little Big»-ը* հասարակության երաժշտական արտացոլումն է»։ Նրանց երգերում նրանք բացահայտորեն ծաղրում են ռուս մարդու պահվածքի ու կյանքի ազգային կարծրատիպերը։ Պրուսիկինի խոսքով, հայտնի խումբը կարող էր և չլինել, եթե 2013 թվականին *«Die Antwoord»* հարավաֆրիկյան խումբը չկանչեր նրանց ելույթ ունենալ իրենց համերգի ընթացքում։ Այն ժամանակ խումբը միայն մի երգ է ունեցել։ Քանի որ խմբի առաջին ելույթը կայացավ հենց այդ համերգի ժամանակ, խմբին միանգամից կնքեցին որպես «Ռուսական *Die Antwoord*» ու շատ համեմատում են այդ խմբի հետ։ Vice ամսագրի երաժշտական մասնաճյուղը անվանել է *Little Big-ը* «պատասխան *Die Antwoord-ին* ռուսական հոգեբուժարանից»։ Այլ քննադատներ նշում են, որ Little Big-ը ունի իր սեփական նույնականությունը՝ խումբը ներկայացնում է լսողին ռուսական ազգային երգերի ու մշակույթի իր տեսակետը։

Խումբն ինքն իրեն անվանում է երգիծական արտ-կոլլաբորացիա, որը միանգամից խաղադրույք է կատարում և երաժշտության, և արտաքին տեսքի, և շոուի վրա։ Little Big-ը ծաղրում է ռուսների մասին տարբեր ազգային կարծրատիպերը։ Բոլոր տեսահոլովակները նկարահանում է համահիմնադիր Ալինա Պյազոկը։ Շնորհիվ դրա, որ խումբը ունի սեփական արտադրական ընկերություն (*Little Big-ը «КликКлак»* ստեղծագործական միության կազմն է մտնում) ու տեսահոլովակների նկարահանման փորձ, բոլոր երաժշտական վիդեոները նրանք են թողարկում։ Խմբի տեսահոլովակները տարբերվում են գրոտեսկով ու նպատակ ունեն տարածվել։

2018 թվականի հունիսի 15-ին *«КЛИККЛАК»* ալիքքվ *«Кажется, Нащупали!»* շոուի 3-րդ եթերաշրջանի 1-ին դրվագում հայտարարվել է *Little Big* և *The Hatters* խմբերի նոր, համատեղ Punkiss երաժշտական նախագիծը։ Հունիսի 18-ին Իլյիչը և The Hatters-ի առաջնորդ Յուրի Մուզիչենկոն՝ նոր էլեկտրո փոփ փանկ խմբի շրջանակներում, թողարկել են դեբյուտային տեսահոլովակը՝ իրենց *«Мать-одиночка»* առաջին սինգլի համար։

Անձնական կյանք
--------------

2016 թվականի հուլիսի 6-ին կայացել է Իրինա Սմելայայի ու Իլյա Պրուսիկինի ամուսնությունը։ Ունեն մեկ որդի՝ Դոբրինյա անունով, որը ծնվել է 2017 թվականի նոյեմբերի 26-ին։

Սկավառակագրություն
------------------

#### Ստուդիական ալբոմներ

* 2014՝*With Russia From Love*
* 2015՝ *Funeral Rave*
* 2018՝ *Antipositive, Pt. 1*
* 2018՝ *Antipositive, Pt. 2*

Ծանոթագրություններ
------------------

1. 1 2
2. 1 2
3. ↑  ВПИСКА (2018 թ․ հոկտեմբերի 19). «Вписка и Ильич (Little Big) — о знакомстве с Ирой Смелой, работе с Lizer, почему Киркоров панк (на 18:22 говорит о месте рождения)». Վերցված է 2018 թ․ հոկտեմբերի 19-ին.
4. ↑  ВПИСКА (2018 թ․ հոկտեմբերի 19). «Вписка и Ильич (Little Big) — о знакомстве с Ирой Смелой, работе с Lizer, почему Киркоров панк». Վերցված է 2018 թ․ հոկտեմբերի 22-ին.
5. ↑  Die Antwoord vs Little Big // Собака.ru
6. ↑  I FOUND THE RUSSIAN DIE ANTWOORD By Dan Wilkinson, Noisey
7. ↑  Little Big from Russia METATRONIKS, Magazine for design and entertaiment
8. ↑  The Village «Выходные в Петербурге: Концерт Little Big, Сальвадор Дали в Музее Фаберже и лекция Чечота о Шнурове»
9. ↑  «Новое имя: Клауд-рэперша и влогерша TATARKA — Wonderzine». wonderzine.com. Վերցված է 2017 թ․ ապրիլի 18-ին.
10. ↑  Ильич и Гокк (LITTLE BIG) — Интервью (Тула 31.10.2014)
11. ↑  Афиша Daily: «Big Dick» и другие отвратительные музыкальные клипы
12. ↑  Афиша Daily: Little Big: как самая гадкая группа России пришла к успеху
13. ↑  КЛИККЛАК (2018 թ․ հունիսի 18). «PUNKISS — Мать Одиночка (ПРЕМЬЕРА КЛИПА!)». Վերցված է 2018 թ․ սեպտեմբերի 23-ին.
14. ↑  «Когда состоялась свадьба Ирины Смелой и Ильи Прусикина, фотография?» (ռուսերեն). www.bolshoyvopros.ru. Վերցված է 2018 թ․ սեպտեմբերի 23-ին.
15. ↑  «Кто родился у Иры Смелой и Ильича (солиста Little Big)? - ДЗЫНЬ» (ռուսերեն). nasmillion.ru. Վերցված է 2018 թ․ սեպտեմբերի 23-ին.
16. ↑  «Страница альбома FUNERAL RAVE на офф. сайте Little Big». Արխիվացված է օրիգինալից 2018 թ․ մարտի 14-ին. Վերցված է 2016 թ․ մայիսի 11-ին.
17. ↑  Antipositive, Pt. 1 на iTunes
18. ↑  Antipositive, Pt. 2 на iTunes

Արտաքին հղումներ
----------------

* Պաշտոնական կայք

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Իլյա Պրուսիկին» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | ՎԿ · Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Թեմատիկ կայքեր | Internet Movie Database · ԿինոՊոիսկ · MusicBrainz · Rodovid |

 |